Video: Ollie en die valhelmSkermgreep uit die video ŉ Video trek groot aandag op sosiale media van ŉ olifant wat skynbaar ŉ valhelm wou verorber. Die nuuskierige olifant stap verby ŉ motorfiets wanneer die valhelm sy aandag trek. Hy tel dan die valhelm op en sit dit in sy bek voor hy rustig wegstap. “Ag nee, my valhelm is weg!” sê ŉ man in Hindi op die video terwyl omstanders begin lag. “Hoe gaan ek my valhelm terugkry? Hoe sal ek kan ry?” wil die man weet. Volgens Prag News het die voorval Dinsdag in Guwahati se Narengi-weermagkamp plaasgevind. Die olifant het later net die valhelm uitgespoeg. “Hy het ŉ ent lank gestap voor hy die valhelm uitgespoeg het,” het Jayanta Deka van die Guwahati-natuurbewaringsafdeling aan die Indian Express gesê. Die olifant het wel die valhelm met sy poot platgetrap voor hy in die woud verdwyn het. Ohh no… pic.twitter.com/TpPB4NCRZd — Susanta Nanda IFS (@susantananda3) June 11, 2021